Διερεύνηση παραγόντων που ευνοούν τη μόλυνση ορνίθων αυγοπαραγωγής βιολογικών εκτροφών στην Κεντρική Μακεδονία με παράσιτα του γαστρεντερικού συστήματος
Creators: name: Τσακμακίδης, Ιωάννης Αριστείδη
Publisher: name: Aristotle University of Thessaloniki
Year: 2013
Subjects: Όρνιθες
Βιολογικές
Παράσιτα
Layers
Organic
Parasites

description: Τα τελευταία χρόνια έχει παρατηρηθεί σημαντική αύξηση του αριθμού των βιολογικών εκμεταλλεύσεων στην Ευρωπαϊκή Ένωση με τη ζωική παραγωγή να αποτελεί αναπόσπαστο κομμάτι με καθοριστικό ρόλο στην ανακύκλωση των θρεπτικών στοιχείων. Τα προϊόντα της βιολογικής κτηνοτροφίας κατέχουν σημαντικό μερίδιο της αγοράς των βιολογικών προϊόντων στην Ευρώπη, το οποίο παρουσιάζει σημαντικές διακυμάνσεις από χώρα σε χώρα ανάλογα με το είδος του προϊόντος και τις προτιμήσεις των καταναλωτών. Ο βιολογικός τρόπος εκτροφής των ζώων, λόγω κυρίως της αυξημένης επαφής τους με τη φύση, εγκυμονεί ορισμένους κινδύνους που ενδέχεται να προκαλέσουν υποβάθμιση του επιπέδου ευζωίας ή ακόμη και το θάνατο των ζώων, να μειώσουν την παραγωγική τους ικανότητα και τέλος να επηρεάσουν την ασφάλεια των παραγόμενων προϊόντων. Ανάμεσά τους περιγράφονται και κίνδυνοι που αφορούν σε ιογενή, βακτηριακά και παρασιτικά νοσήματα. Ειδικότερα για τις όρνιθες αυγοπαραγωγής, οι παρασιτικές μολύνσεις αποτελούν ένα συχνό πρόβλημα των βιολογικών εκτροφών. Σκοπός αυτής της έρευνας, ήταν να διερευνηθούν παράγοντες, όπως η ηλικία των ορνίθων, η πυκνότητα φόρτισης του δαπέδου και η εφαρμογή ή όχι αντιπαρασιτικής αγωγής, οι οποίοι πιθανώς να σχετίζονται με τη μόλυνση των ορνίθων αυγοπαραγωγής βιολογικής εκτροφής με παράσιτα του γαστρεντερικού σωλήνα. Η εργασία διαχωρίζεται σε δύο μέρη: το γενικό και το ειδικό. Στο πρώτο μέρος της έρευνας αυτής, γίνεται βιβλιογραφική ανασκόπηση των βιολογικών μεθόδων εκτροφής των ζώων και των μεθόδων εκτροφής των ορνίθων. Επίσης, δίνονται στοιχεία για τη βιολογική εκτροφή των ορνίθων στην Ελλάδα και στην Ευρωπαϊκή Ένωση. Ακολούθως γίνεται αναφορά στους κινδύνους και τα προβλήματα γενικότερα και στα νοσήματα ειδικότερα που σχετίζονται με την βιολογική εκτροφή, με έμφαση στα παρασιτικά νοσήματα του γαστρεντερικού σωλήνα. Στο δεύτερο μέρος, περιγράφονται τα υλικά που χρησιμοποιήθηκαν και οι μέθοδοι που εφαρμόστηκαν για την ανεύρεση αναπαραγωγικών στοιχείων παρασίτων σε δείγματα κοπράνων από δύο πιστοποιημένες βιολογικές εκτροφές αυγοπαραγωγών ορνίθων της Κεντρικής Μακεδονίας και παρουσιάζονται τα αποτελέσματα ύστερα από εμπεριστατωμένη στατιστική ανάλυση. Από την παρασιτολογική εξέταση των 120 δειγμάτων κοπράνων από τις όρνιθες αυγοπαραγωγής της πρώτης εκτροφής, βρέθηκε ότι το ποσοστό μόλυνσης με παράσιτα ήταν 70% (84 από τα 120 δείγματα) και αναλυτικότερα, βρέθηκαν αυγά των Ascaridia spp. σε ποσοστό 36,67%, των Capillariinae σε ποσοστό 1,67% και ωοκύστεις των Eimeria spp. σε ποσοστό 59,71%. Από την παρασιτολογική εξέταση των 170 δειγμάτων κοπράνων από τις όρνιθες αυγοπαραγωγής της δεύτερης εκτροφής, βρέθηκε ότι το ποσοστό μόλυνσης με παράσιτα ήταν 84,71% (114 από τα 170 δείγματα) και αναλυτικότερα, βρέθηκαν αυγά των Ascaridia spp. σε ποσοστό 67,06%, και ωοκύστεις των Eimeria spp. σε ποσοστό 73,53%. Από τη στατιστική επεξεργασία των αποτελεσμάτων, διαπιστώθηκε ότι παρόλο που βρέθηκε διαφορά στα επίπεδα παρασιτισμού, μεταξύ των ορνίθων αυγοπαραγωγής των δύο εκτροφών, με Ascaridia spp. και Eimeria spp., η διαφορά αυτή δεν ήταν στατιστικά σημαντική (p&gt; 0,05). Επίσης, διαπιστώθηκε μία στατιστικά σημαντική θετική συσχέτιση της μόλυνσης με Ascaridia spp. με αυτή με Eimeria spp. Επιπλέον, εξετάστηκαν δείγματα από ορνίθια κρεοπαραγωγής και ινδόρνιθες από την πρώτη εκτροφή, όπου στα ορνίθια βρέθηκαν αυγά των Ascaridia spp (6,67%), ωοκύστεις των Eimeria spp (100%) και Cryptosporidium spp (66,67%), ενώ στις ινδόρνιθες, δε βρέθηκε κανένα αναπαραγωγικό στοιχείο. Τα υψηλά ποσοστά μόλυνσης των ορνίθων αυγοπαραγωγής από παράσιτα του γαστρεντερικού σωλήνα, τα οποία βρέθηκαν στις δύο εκτροφές, επιβεβαιώνουν τα αποτελέσματα παρόμοιων ερευνών στη διεθνή βιβλιογραφία. Το γεγονός αυτό, σε συνδυασμό με την ανάπτυξη ανθεκτικότητας των παρασίτων στα φάρμακα, απαιτεί την εφαρμογή εναλλακτικών μεθόδων αντιμετώπισης των παρασιτικών μολύνσεων στα εκτρεφόμενα πτηνά, όπως η χρήση προβιοτικών και νέου τύπου ανθελμινθικών (φυτικής ή βιολογικής προέλευσης). Η σωστή διαχείριση της εκτροφής, η οποία περιλαμβάνει τις καλές πρακτικές καθαρισμού και απολυμάνσεων και κυρίως την κυκλική εναλλαγή των βοσκοτόπων, καθώς επίσης, ειδικά για τις παρασιτώσεις από Eimeria spp, η χρήση εμβολίου, είναι μέχρι σήμερα ο πλέον αποτελεσματικός τρόπος μείωσης του παρασιτικού φορτίου των εκτρεφόμενων πτηνών.
description: There has been considerable growth in the number of organic farms in the EU over the last few years, with livestock production playing an important role in nutrient recycling. Organic livestock products hold a significant part of European organic market, that varies from country to country. Organic livestock production, mostly because of the closer contact with nature, can influence amimal΄s welfare or lead to death, can decrease animal production and affect food safety. This production system faces hazards, such as viral, bacterial and parasitic diseases. Specifically for layers, parasitic diseases are a frequent problem. The aim of this study, was to investigate factors, such are age of the layers, stocking rate and anthelminthic treatment, that may have a positive influence in the infection of the organic layers with gastrointestinal parasites. The Thesis is divided in two parts: the literature review and the experimental part. In the first part, the Organic production systems and the production systems of poultry are analyzed. Following, there is a presentation of data concerning the organic poultry production in Greece and in the E.U., and a reference of the hazards, problems and diseases that are associated with this production system, with emphasis on the parasitic diseases of the gastrointestinal tract. The experimental part includes the description of the material and methods we have used for recovering of the reproduction elements of parasites, in fecal samples from two certified organic layer farms, in Central Macedonia. Following there is the presentation and the statistical analysis of the results. We found, parasitism of the layers from the first farm, up to the percentage of 70% (84 of 120 fecal samples we had examined) and specifically, reproductive elements of Ascaridia spp., up to the percentage of 36.67% first of Capillariinae up to the percentage of 1.67% and Eimeria spp. up to the percentage of 59.71%. In the second farm, we found parasitism of the layers up to the percentage of 84,71% (114 of 170 fecal samples we had examined) and specifically, reproductive elements of Ascaridia spp., up to the percentage of 67,06% and Eimeria spp. up to the percentage of 73,53%. From the statistical analysis, we found that, despite the difference in the parasitism of the layers from the two farms, this difference was not statistically significant (p&gt; 0,05). We also found that there was a statistically significant association between the infection with Ascaridia spp and the infection with Eimeria spp. Moreover, we examined faeces from broilers and turkeys from the first farm. In the broilers we found reproductive elements of Ascaridia spp. up to the percentage of 6,67%, Eimeria spp. up to the percentage of 100% and Cryptosporidium spp. up to the percentage of 66,67%. In the turkeys, we didn’t find any parasitism. The high percentage of parasitism, that we found in the layers from both farms, are similar with the results from other research papers. This fact, combined with the resistance of parasites to drugs, demands the use of alternatives methods for this problem, such as the use of probiotics and the use of the new type of anthelminthics. The proper management of the farm, with cleaning and dissemination protocols, and mostly with the rotation of use of the pasture, and specifically for Eimeria spp. the use of vaccine, is the most efficient way for reducing the parasitism of the birds.